《题太平兴国宫》
宋代·李受

香炉峰下宅天官，三界方知可往还。
白石眼前分世路，紫云头上接天班。
沧溟岂隔毫芒内，忆劫皆归瞬息间。
但得心源到真境，凌虚鸾鹤会跻攀。

作者简介：李受，字益之，长沙浏阳（今属湖南）人，一说德化（今江西九江）人（《江西通志》卷九二）。英宗治平中官右谏议大夫、天章阁待制兼侍读。神宗即位，拜刑部侍郎致仕。卒年八十。事见《宋史》卷三一○《李柬之传》。